Қазақстан Ұлттық Банкі қызметінің басым бағыттары бойынша зерттеулерді жүргізу үшін гранттар ұсынуға ізденушілерге конкурстық іріктеу жүргізуге конкурстық құжаттамаға
**1-қосымша**

**ЗЕРТТЕУ ТАҚЫРЫБЫНА ТЕХНИКАЛЫҚ ТАПСЫРМА:**

**1. ТУЫНДЫ ҚАРЖЫ ҚҰРАЛДАРЫНЫҢ НАРЫҒЫ: ДАМУ БОЙЫНША КЕДЕРГІЛЕР МЕН ШАРАЛАР**

|  |  |
| --- | --- |
| **Жауапты бөлімше** | **Монетарлық операциялар департаменті** |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** |
| **Зерттеу проблемасын белгілеу** | ҚР туынды қаржы құралдары (бұдан әрі – ТҚҚ) нарығындағы үрдістерді анықтау, оның ішінде нарықтың көлемі мен өтімділігін, қолданыстағы құралдардың сипаттамасын, олардың ҚР шетел валюталары нарығына және бағалы қағаздар нарығына әсерін бағалау. ТҚҚ сұранысы мен ұсынысының негізгі көздерін және ТҚҚ сұранысы мен ұсынысына әсер ететін негізгі факторларды бөліп көрсету. Шетел валюталары нарығына қатысты offshore NDF нарығындағы үрдістерді, олардың сұранысы мен ұсыныстарының көздерін зерделеу. ТҚҚ нарығындағы негізгі проблемалар мен кедергілерді бөліп көрсету, нарық қатысушыларының төмен белсенділігінің себептерін анықтау. Халықаралық тәжірибені ескере отырып және соның мысалында ТҚҚ нарығының сандық және сапалық дамуы үшін ұйымдастырылған (биржалық) нарыққа назар аудара отырып ұсыныстар әзірлеу (реттеушілік/директивтік, нарықтық және басқа да шаралардың орындылығын қарау). Шетел валюталары нарығындағы және бағалы қағаздар нарығындағы ТҚҚ нарығының үлесін арттыру бойынша шаралар әзірлеу. |
| **Зерттеу мақсаты** | Зерттеу мақсаты – эмпирикалық талдау негізінде зерттеудің алға қойылған проблемасын шешу арқылы ТҚҚ нарығының ҚР валюта нарығына және бағалы қағаздар нарығына әсерін зерделеу, ТҚҚ нарығында анықталған үрдістерді, оның ішінде қазіргі кедергілер мен проблемаларды сандық көрсету. Сонымен қатар алынған нәтижелердің практикалық қолданылуы тұрғысынан ТҚҚ нарығын дамыту және жетілдіру бойынша шаралар әзірлеу.Қойылған мақсатты іске асыру келесі міндеттерді шешу қажеттілігін анықтайды: 1) ТҚҚ нарығындағы үрдістерді бағалау;2) ТҚҚ нарығы көрсеткіштерінің көлемін, өтімділігін (оның ішінде құралдардың мерзімдері бойынша), транзакциялық шығыстарды, валюта және қор нарықтарымен, спот-тың айырбастау бағамымен, бағалы қағаздар және индекстер бағамымен корреляциясы мен серпімділігін, басқа да анықталған факторларды, олардың уақытша құрылымын (осы көрсеткіштердің озуы немесе артта қалуы) қоса алғанда, құралдар мен нарықтар (банктер арасы мен ұйымдастырылған нарық) бойынша ТҚҚ нарығы көрсеткіштерінің сандық бағалауларын алу;3) қатысушылардың төмен белсенділігінің себептерін, орын алған кедергілер мен проблемаларды бөліп көрсету;4) ТҚҚ нарығын дамыту жөніндегі шаралар мен ұсыныстарды әзірлеу, ТҚҚ нарығы үшін осы шаралардың ықтимал әсерін сандық бағалауСыни бағалау үшін ықтимал қосымша теориялық негіздер мен мәселелер:– құрылымдық теңгерімсіздіктерді және олардың тұрақтылық дәрежесін бағалау;– ТҚҚ нарығында баға тетіктерін қалыптастыруды айқындау. |
| **Зерттеу объектісі** | ҚР туынды қаржы құралдары нарығы. |
| **2. Зерттеудің жетекші орындаушылары**Зерттеу жүргізу үшін ізденуші жетекші орындаушыларды тартады, олардың арасынан мынадай талаптарға сәйкес келетін зерттеу жетекшісін тағайындайды:1) рецензияланатын мерзімді және (немесе) ғылыми басылымдарда зерттеу бағытына сәйкес келетін тақырыптар бойынша жарияланымы бар;2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар. |
| **3. Зерттеуге қажетті ақпараттық ресурстар** |
| **Әдіснамалық, теориялық және эмпирикалық база** | Осы проблема бойынша отандық және шетелдік ғалымдар зерттеулерінің нәтижелері.Зерттеу мақсатында орындаушылар ұқсас әдіснаманы қолдану үшін негіз ретінде эконометриялық модельдеуді қолдана отырып, бірақ қазақстандық көрсеткіштер негізінде бір зерттеуді таңдай алады. |
| **Әлеуетті ақпарат көзі**  | «Қазақстан қор биржасы» АҚ, ҚР Қаржы нарығын реттеу және дамыту агенттігінің жарияланатын және жарияланбайтын (сұратуы бойынша) деректері. Нарық қатысушыларына (жергілікті және шетелдік) зерделеу/пікіртерім жүргізу нәтижелері және басқа да ықтимал ақпарат көздері қосымша пайдаланылуы мүмкін. |
| **4. Зерттеу жүргізу мерзімі**(Зерттеу жүргізу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді) | Зерттеу жүргізу мерзімі: **6 айдан көп емес**Аралық есепті ұсыну мерзімі: шартқа қол қойылған күннен бастап **3 айдан кешіктірмей**. |
| **5. Зерттеу нәтижелері бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында, сондай-ақ деректер қатарын және жүргізілген есептеулерді көрсету үшін .xls (Excel форматы) форматында және қағаз тасымалдағышта ұсынылады. Зерттеу аясында эконометриялық бағдарламаларды пайдалану кезінде есептер олардың дәйектілігі мен көрсетілуін қамтамасыз ету үшін пайдаланылған кодтар сипаттамасын қамтиды.Аралық және қорытынды есептердегі тиісті жұмыстарға сілтемелер Гарвард стилінде беріледі.**Қорытынды есепте мыналар қамтылады:**1) зерттеу мақсаты, сондай-ақ зерттеу нәтижелері бойынша қысқаша қорытындылар көрсетілген аннотация;2) жорамалдар мен шектеулерді қоса алғандағы зерттеуде қолданылатын ғылыми зерттеулерді шолуды, әдістер мен тәсілдердің негіздемесін және сипаттамасын қосқанда, зерттеу әдіснамасын сипаттау;3) алғашқы (бастапқы) ақпаратты жинау әдістерін, оның дереккөздерін, деректерді өңдеу тәсілдерін, сондай-ақ олардың дәйектілігі мен жаңғыртылуын қамтамасыз етуді қоса алғанда, пайдаланылған деректердің сипаттамасы;4) зерттеу нәтижелерінің сандық және сапалық сипаттамаларының сипаттамасы;5) ТҚҚ нарығын дамыту үшін зерттеу нәтижелерін іс жүзінде қолдану жөніндегі ұсыныстар |
| **6. Жауапты адамдардың байланыс деректері** | Мұхтар Орман, email: orman@nationalbank.kz Олжас Игсатов, email: Olzhas.Igsatov@nationalbank.kz Эльмира Арнабекова, email: Elmira.arnabekova@nationalbank.kz |

**ЗЕРТТЕУ ТАҚЫРЫБЫНА ТЕХНИКАЛЫҚ ТАПСЫРМА:**

**2. ЦИФРЛЫҚ ҚАРЖЫ ЭКОЖҮЙЕЛЕРІ: ХАЛЫҚАРАЛЫҚ ТӘЖІРИБЕГЕ СӘЙКЕС ҚАЖЕТТІ РЕТТЕУ ӨЗГЕРІСТЕРІ**

|  |  |
| --- | --- |
| **Жауапты бөлімше** | **Төлем жүйелері департаменті** |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** |
| **Зерттеу проблемасын белгілеу** | Цифрлық қаржы экожүйелері мен цифрлық платформаларды реттеу жөніндегі тәсілдер мен шаралар бойынша дамыған және дамушы елдердің озық халықаралық тәжірибесіне, Қазақстанның қолданыстағы заңнамасына талдау жүргізу және Қазақстандағы цифрлық қаржылық экожүйелер мен цифрлық қаржылық платформаларды реттеу тәсілдері мен шаралары жөнінде ұсынымдар ұсыну, сондай-ақ Қазақстанның қолданыстағы заңнамасына өзгерістер енгізу жөнінде ұсынымдар дайындау. |
| **Зерттеу мақсаты** | Зерттеудің мақсаты – цифрлық қаржылық экожүйелерді реттеу бойынша тәсілдер мен шараларды әзірлеу, оның ішінде олардың міндеттері мыналар:1) экожүйелердің жұмыс істеуінің құқықтық өрісін құру;2) бақылау мен қадағалауды реттеу және жүзеге асыру өкілеттіктерін айқындау; 3) қашықтағы инфрақұрылымға тең қол жеткізуді қамтамасыз ету; 4) инновациялық қаржылық сервистер мен өнімдерді ұлғайту;5) транзакция қауіпсіздігін қамтамасыз ету;6) шоғырлану тәуекелін төмендету және таңдау еркіндігі; 7) нарықтың басқа қатысушыларымен өзара әрекет жасау;8) клиентті сәйкестендіру және оның өзекті деректеріне қол жеткізу;9) цифрлық қаржылық экожүйелерді тұтынушылардың құқықтарын қорғау шараларын әзірлеу;10) экожүйелердің ашықтығы мен айқындығына қойылатын талаптарды әзірлеу;11) цифрлық қаржы инфрақұрылымын құру және дамыту.Қойылған мақсатты іске асыру ресми құжаттарға сілтемелерді міндетті түрде келтіре отырып, халықаралық тәжірибеге шолу жүргізу, Қазақстанның ағымдағы заңнамасына және цифрлық қаржылық экожүйелер мен цифрлық қаржылық платформалардың белсенді дамуының Қазақстанның қаржылық тұрақтылығына әлеуетті әсерін талдау қажеттілігін айқындайды.  |
| **Зерттеу объектісі** | Цифрлық қаржы экожүйелері мен цифрлық платформалар. |
| **2. Зерттеудің жетекші орындаушылары**Зерттеу жүргізу үшін ізденуші жетекші орындаушыларды тартады, олардың арасынан мынадай талаптарға сәйкес келетін зерттеу жетекшісін тағайындайды:1) рецензияланатын мерзімді және (немесе) ғылыми басылымдарда зерттеу бағытына сәйкес келетін тақырыптар бойынша жарияланымы бар;2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар;3) қаржы және төлем ұйымдарының үлестес және өзге де тұлғасы болып табылмайды. |
| **3. Зерттеу үшін қажетті ақпараттық ресурстар** |
| **Әдіснамалық, теориялық және эмпирикалық база** | Қазіргі уақытта қолданылатын цифрлық қаржы экожүйелерін және цифрлық қаржылық платформаларды реттеу рәсімдерін егжей-тегжейлі талдау үшін шетелдік зерттеулерді, қолданыстағы заңдарды, қағидаларды, кодекстерді және өзге де құжаттарды, сондай-ақ шет елдер мен Қазақстанның реттеушілерінің әртүрлі бағдарламалары мен жоспарларын зерделеу талап етіледі.  |
| **Әлеуетті ақпарат көзі** | Шет елдердің (ЕО, АҚШ, Ұлыбритания, Канада, Қытай, Австралия және т. б.) ресми дереккөздері мен ресми құжаттары, Қазақстанның заңнамасы, басқа да[[1]](#footnote-1) ықтимал ақпарат көздері.  |
| **4. Зерттеу жүргізу және зерттеу нәтижелерін ұсыну мерзімдері**(Зерттеу жүргізу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді) | Зерттеу жүргізу мерзімі: **4 айдан аспайды**Аралық есепті ұсыну мерзімі: шартқа қол қойылған күннен бастап **2 айдан кешіктірмей**. |
| **5. Зерттеу нәтижелері бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында күні және жұмыс авторларының қолы көрсетіле отырып ұсынылады. Аралық және қорытынды есептердегі тиісті жұмыстарға сілтемелер Гарвард стилінде беріледі.**Қорытынды есепте мыналар қамтылады:**1. зерттеу мақсаты, сондай-ақ зерттеу нәтижелері бойынша тұжырымдар көрсетілген қысқаша түйіндеме;
2. құрылымдалған секциялар мен бөлімдер;
3. нақты негізделген және дәлелді тұжырымдар;
4. дереккөздеріне міндетті түрде сілтеме көрсете отырып дамыған және дамушы елдер бойынша барлық шетелдік әдебиеттерді және басқа құжаттарды талдаудың толық сипаттамасы;
5. ғылыми зерттеулерге шолу, зерттеуде қолданылатын әдістер мен тәсілдердің негіздемесі мен сипаттамасы;
6. зерттеу нәтижелерінің сандық және сапалық сипаттамаларының сипаттамасы;
7. сандық және сапалық өлшемшарттар мен реттеу әдістерін егжей-тегжейлі сипаттай отырып, цифрлық қаржы экожүйелерін және цифрлық қаржылық платформаларды реттеу тәсілдері мен шаралары жөніндегі ұсыныстар;
8. Қазақстан заңнамасын талдау және цифрлық қаржы экожүйелерін және цифрлық қаржылық платформаларды реттеу жөніндегі заңнамалық түзетулер бойынша ұсынымдар жобасы.
 |
| **6. Жауапты адамдардың байланыс деректері** | Раушан Қайнарбаева, email: Raushan.K@nationalbank.kz Айжан Сәмбетбаева, email: Aizhan.Sambetbayeva@nationalbank.kz |

1. Пайдаланудың орындылығын орындаушылар дербес айқындайды және тиісінше, қажетті ақпаратты алу орындаушылардың айрықша жауапкершілігі болып табылады [↑](#footnote-ref-1)